รายได้รัฐเดือนธ.ค.55เกินเป้า
โครงการรถคันแรก และการประมูล 3 จี ทำรายได้รัฐบาลเดือน ธ.ค. 2555 เกินเป้า 4.19 หมื่นล้านบาท
18 ม.ค. 2556

โครงการรถคันแรก และการประมูล 3 จี ทำรายได้รัฐบาลเดือน ธ.ค. 2555 เกินเป้า 4.19 หมื่นล้านบาท
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) เปิดเผยว่า ในเดือนธ.ค. 2555 รัฐบาลจัดเก็บรายได้สุทธิ 1.83 แสนล้านบาท สูงกว่าประมาณการ 4.19 หมื่นล้านบาท หรือ 29.6% เนื่องจากการจัดเก็บภาษีของ 3 กรมจัดเก็บภาษีสูงกว่าประมาณการส่วนหนึ่งเป็นผลจากโครงการรถยนต์ใหม่คันแรก ประกอบกับสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ (กสทช.) นำส่งรายได้จากการประมูลใบอนุญาตคลื่นความถี่ 3จี 
สำหรับ การเก็บรายได้รัฐบาลสุทธิในช่วงไตรมาสแรกของปีงบประมาณ 2556 จัดเก็บได้ 5.04 แสนล้านบาท สูงกว่าเป้าหมาย 6.69 หมื่นล้านบาท หรือ 15.3%